SCC ออกหุ้นกู้ 2.5 หมื่นลบ. อายุ 3 ปี 11 เดือน ดบ.คงที่ 2.80% ต่อปี
SCC ออกหุ้นกู้ 2.5 หมื่นลบ. อายุ 3 ปี 11 เดือน ดบ.คงที่ 2.80% ต่อปี
15 ก.ย. 2563

บริษัท ปูนซิเมนต์ไทย จำกัด (มหาชน) หรือ SCC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่ารวมไม่เกิน 25,000 บาท อายุ 3 ปี 11 เดือน 30 วัน ครบกำหนดไถ่ถอนปี พ.ศ.2567 มีอัตราดอกเบี้ยคงที่ร้อยละ 2.80 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ผู้ถือหุ้นกู้ SCC ครั้งที่ 2/2559 ครบกำหนดไถ่ถอนปี พ.ศ.2563 (SCC20NA) เพื่อการไถ่ถอนหุ้นกู้ ระยะเวลาเสนอขายในวันที่ 1-7 ต.ค.63 , เสนอขายต่อผู้ถือหุ้นกู้ที่จัดออกโดย SCC ทุกรุ่น ในวันที่ 26-28 ต.ค.63 และเสนอขายต่อผู้ลงทุนที่เป็นประชาชนทั่วไปในวันที่ 29-30 ต.ค.63
ทั้งนี้ ธนาคารไทยพาณิชย์เป็นผู้ประสานงานการจัดออกและการจัดจำหน่ายหุ้นกู้ ส่วนผู้จัดการการจัดจำหน่ายหุ้นกู้ ได้แก่ ธนาคารไทยพาณิชย์ ธนาคารกสิกรไทย ธนาคารกรุงเทพ ธนาคารกรุงไทย และธนาคารกรุงศรีอยุธยา
บริษัท ฟิทช์ เรทติ้งส์ (ประเทศไทย) จำกัด จัดอันดับความน่าเชื่อถือของหุ้นกู้อยู่ที่ A+ เมื่อวันที่ 30 ก.ค.63
บริษัทจะนำเงินที่ได้รับจากการออกและเสนอขายหุ้นกู้ในครั้งไปใช้ชำระคืนหุ้นกู้ที่ครบกำหนดไถ่ถอน SCC20NA จำนวน 25,000 ล้านบาท ในวันที่ 2 พ.ย.63